stanford-oval/wikipedia huggingface dataset:
בודן בונדרנקו

בודן בונדרנקו (באוקראינית: Богдан Бондаренко; נולד ב-30 באוגוסט 1989) הוא אתלט אוקראיני. אלוף העולם (מוסקבה 2013), אלוף אירופה (ציריך 2014), בעל מדליית ארד אולימפית (ריו דה ז'ניירו 2016), שיאן אירופה (ביחד עם שלושה קופצים נוספים) ומדורג שלישי בכל הזמנים בקפיצה לגובה.
ביוגרפיה

בונדרנקו נולד בחרקוב. לאמו שורשים יהודיים ושם המשפחה שלה לפני נישואיה היה צ'רציק.
ביוגרפיה > 2005

בתחרות שנערכה ביאלטה שבאוקראינה בשנת 2005 הוא קפץ לגובה של 2.15 מטר.
ביוגרפיה > 2006

בתחרות שנערכה בקייב בינואר 2006 הוא קפץ לגובה של 2.21 מטר. באליפות העולם באתלטיקה לנוער שנערכה בבייג'ינג שבסין בשנת 2006 זכה בונדרנקו במדליית ארד בתוצאה של 2.26 מטר, אחרי האיקיאנג הואנג מסין 2.32 מטר וניקי פאלי מישראל (2.29 מטר).
ביוגרפיה > 2008 > אלוף עולם לנוער

באליפות העולם באתלטיקה לנוער שנערכה בבידגושץ' שבפולין בשנת 2008 זכה בונדרנקו במדליית זהב בתוצאה של 2.26 מטר לפני סילווסטר בנדרק מפולין (2.24 מטר) ומיגל אנחל סנצ'ו מספרד (2.21 מטר).
ביוגרפיה > 2009

בתחרות שנערכה באולם בלודז' שבפולין בפברואר 2009 קבע בונדרנקו בקפיצה לגובה שיא אישי חדש של 2.27 מטר. באליפות אירופה באתלטיקה באולם שנערכה בטורינו שבאיטליה במרץ אותה שנה הוא סיים במקום תשיעי בתוצאה של 2.20 מטר, אך בשלב המוקדמות הוא השווה את שיאו כשקפץ לגובה של 2.27 מטר.
ביוגרפיה > 2011 > אלוף אירופה עד גיל 23

באליפות אירופה באתלטיקה עד גיל 23 שנערכה באוסטרבה שבצ'כיה ביולי 2011 זכה בונדרנקו במדליית זהב בקפיצה לגובה בשיא אישי חדש של 2.30 מטר. חודש לאחר מכן, באוניברסיאדה שנערכה בשנג'ן שבסין באוגוסט אותה שנה הוא זכה במדליית זהב בקפיצה לגובה בתוצאה של 2.28 מטר. שבועיים לאחר מכן, באליפות העולם שנערכה בטגו שבקוריאה הדרומית בתחילת ספטמבר אותה שנה הוא סיים במקום 15 בקפיצה לגובה בתוצאה של 2.28 מטר ולא עלה לשלב הגמר.
ביוגרפיה > 2012

בתחרות שנערכה במיקולאייב שבאוקראינה ב-17 ביוני 2012 קבע בונדרנקו בקפיצה לגובה שיא אישי חדש של 2.31 מטר. שבועיים לאחר מכן, באליפות אירופה באתלטיקה שנערכה בהלסינקי שבפינלנד בסוף יוני אותה שנה הוא סיים במקום 11 בקפיצה לגובה בתוצאה של 2.15 מטר. בשלב המוקדמות הוא קפץ 2.23 מטר. חודש לאחר מכן, באולימפיאדת לונדון (2012) הוא סיים שביעי בתוצאה של 2.29 מטר.
ביוגרפיה > 2013

במסגרת סבב תחרויות ליגת היהלום, שנערכו בדוחא שבקטר ב-10 במאי 2013 קפץ בונדרנקו בקפיצה לגובה שיא אישי חדש של 2.33 מטר ושבוע לאחר מכן, בשאנגחאי שבסין ב-18 במאי הוא קפץ שוב לגובה של 2.33 מטר. חודש וחצי לאחר מכן, בברמינגהאם שבבריטניה ב-30 ביוני הוא קפץ לשיא אישי חדש נוסף של 2.36 מטר ושבוע לאחר מכן, בתחרות שנערכה בלוזאן שבשווייץ ב-4 ביולי הוא ניצח בקפיצה לגובה בשיא אוקראינה חדש של 2.41 מטר, שיפור לשיאו בן 28 השנים של רודולף פוברניצין (2.40 מטר) שהיווה באותה העת, שיא עולם. תוצאה זו היא הטובה בעולם מאז שנת 1994.
ביוגרפיה > 2013 > אלוף עולם

באליפות העולם שנערכה במוסקבה שברוסיה באוגוסט 2013 זכה בונדרנקו במדליית זהב, בהשוואת שיאו האישי ובשיא אליפות חדש של 2.41 מטר, לפני מועתז עיסא בראשים מקטר (2.38 מטר) ודרק דרואין מקנדה שקבע שיא קנדה חדש של 2.38 מטר.
ביוגרפיה > 2014 > שיאן אירופה

בתחרות שנערכה בניו יורק ב-14 ביוני 2014 קבע בונדרנקו בקפיצה לגובה שיא אוקראינה חדש והשוואת השיא האירופי בתוצאה של 2.42 מטר.
ביוגרפיה > 2014 > אלוף אירופה

באליפות אירופה שנערכה בציריך שווייץ באוגוסט 2014 זכה בונדרנקו במדליית זהב, בתוצאה של 2.35 מטר, לפני בן ארצו אנדריי פרוצנקו (2.33 מטר) ואיוואן אוחוב מרוסיה (2.30 מטר).
ביוגרפיה > 2015

באליפות העולם שנערכה בבייג'ינג שבסין באוגוסט 2015 זכה בונדרנקו במדליית כסף ביחד גוואי זינג מסין עם תוצאה של 2.33 מטר, אחרי דרק דרואין מקנדה (2.34 מטר).
ביוגרפיה > 2016

באולימפיאדת ריו דה ז'ניירו (2016) זכה במדליית כסף בתוצאה של 2.33 מטר לאחר המנצח דרק דרואין (2.38 מטר) ומועתז עיסא בראשים (2.36 מטר).
ביוגרפיה > 2017

בתחרות ליגת היהלום באוסלו שנערכה בחודש יוני, סיים במקום השני בתוצאה של 2.29 מטר.
בתחרות ליגת היהלום בפריז שנערכה ביולי, סיים בונדרנקו במקום השני בתוצאה של 2.32 מטר.
חודש לאחר מכן, באליפות העולם שנערכה בלונדון, בונדרנקו סיים במקום ה-9, בתוצאה של 2.25 מטר.
בגמר ליגת היהלום בציריך זכה במדליית ארד בתוצאה של 2.31 מטר.
ביוגרפיה > 2018

בונדרנקו לא התחרה בכל שנת 2018 בשל פציעה בברך.
ג'ורדן קרופורד

| --- | --- |

קרופורד במדי וושינגטון ויזארדס
 לידה:  23 באוקטובר 1988 (בן 35) דטרויט שבמישיגן
 עמדה:  קלע, רכז
 גובה:  1.98 מטר
 מכללה:  אינדיאנה (2007–2008)  זאוויר (2009–2010)
 דראפט:  בחירה מספר 27, 2010 ניו ג'רזי נטס
 קבוצות כשחקן
 2010–2011   2011–2013   2013–2014   2014   2014   2015   2015–2016   2016–2017   2017–2018   2019   2019   2020    2020–2021   2021   2021–2022   2022   2022   2023:  אטלנטה הוקס   וושינגטון ויזארדס   בוסטון סלטיקס   גולדן סטייט ווריורס   שינג'יאנג פליינג טייגרס   פורט ויין מאד אנטס   טיאנג'ין רונגאנג   גרנד ראפידס דרייב   ניו אורלינס פליקנס   עירוני נהריה   סצ'ואן בלו ויילס   ברוזה במברג   לוקומוטיב קובאן   גלאטסראיי   לונג איילנד נטס   ג'יגאנטס דה קרולינה   אל מנאמה   סצ'ואן בלו ויילס
ג'ורדן לי קרופורד (באנגלית: Jordan Lee Crawford; נולד ב-23 באוקטובר 1988, בדטרויט, מישיגן) הוא כדורסלן אמריקאי המשחק בעמדות הקלע והרכז.
ילדותו

קרופורד נולד בשנת 1988 בדטרויט, מישיגן. בבית הספר התיכון הוא סבל מפציעה בקרסול שאילצה אותו להחמיץ את עונת המשחקים האחרונה שלו בכדורסל. הוא למד תקשורת ומדיה בבית הספר לאומנויות בדטרויט.
קריירה

קרופורד שיחק בתחילה באוניברסיטת אינדיאנה ולאחר מכן עבר לאוניברסיטת זאוויר. בדראפט ה-NBA 2010 הוא נבחר במקום ה-27, על ידי ניו ג'רזי נטס, אשר העבירה אותו בטרייד לאטלנטה הוקס. במהלך עונתו הראשונה בקבוצה עבר השחקן בטרייד לוושינגטון ויזארדס. ב-8 במרץ 2011, קלע קרופורד שיא קריירה של 22 נקודות נגד מילווקי באקס. ב-15 במרץ 2011 הוא שבר את השיא קריירה שלו, וקלע 27 נקודות בהפסד לשיקגו בולס. עוד פעם הוא שבר שיא זה ב-30 במרץ 2011, על ידי קליעת 39 נקודות בהפסד למיאמי היט. ב-1 באפריל 2011, במשחק נגד קליבלנד קאבלירס, השיג לראשונה טריפל דאבל כשרשם 21 נקודות, 11 אסיסטים, ו-10 ריבאונדים.
ב-8 בינואר 2019 חתם קרופורד בעירוני נהריה מליגת העל, אך ניצל סעיף בחוזהו ועזב לאחר חודש בלבד וחמישה משחקים בהם השתתף, במהלכם רשם 17.8 נקודות, 3.8 ריבאונדים ו-3.8 אסיסטים בממוצע למשחק.
סטטיסטיקות קריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | אטלנטה | 16 | 0 | 10.0 | 0.351 | 0.333 | 0.667 | 1.8 | 0.9 | 0.2 | 0.0 | 4.2 |
| 2010/2011 | וושינגטון | 26 | 18 | 33.3 | 0.390 | 0.238 | 0.885 | 3.0 | 3.9 | 1.4 | 0.1 | 16.3 |
| 2011/2012 | וושינגטון | 64 | 32 | 27.4 | 0.400 | 0.289 | 0.793 | 2.6 | 3.0 | 0.9 | 0.1 | 14.7 |
| 2012/2013 | וושינגטון | 43 | 12 | 26.2 | 0.415 | 0.345 | 0.821 | 3.1 | 3.7 | 0.6 | 0.1 | 13.2 |
| 2012/2013 | בוסטון | 27 | 2 | 21.6 | 0.415 | 0.320 | 0.792 | 2.7 | 2.5 | 0.4 | 0.1 | 9.1 |
| 2013/2014 | בוסטון | 39 | 35 | 30.7 | 0.414 | 0.318 | 0.873 | 3.1 | 5.7 | 0.9 | 0.1 | 13.7 |
| 2013/2014 | גולדן סטייט | 42 | 0 | 15.7 | 0.417 | 0.313 | 0.837 | 1.5 | 1.4 | 0.3 | 0.0 | 8.4 |
| 2016/2017 | ניו אורלינס | 19 | 0 | 23.3 | 0.482 | 0.389 | 0.769 | 1.8 | 3.0 | 0.6 | 0.1 | 14.1 |
| 2017/2018 | ניו אורלינס | 5 | 0 | 10.6 | 0.444 | 0.571 | 1.000 | 0.8 | 2.6 | 0.2 | 0.2 | 6.6 |
| קריירה |  | 281 | 99 | 24.4 | 0.411 | 0.317 | 0.826 | 2.5 | 3.1 | 0.7 | 0.1 | 12.2 |
↑  בשל שביתת שחקנים ב-NBA התקיימו בעונת 2011/2012‏ 66 משחקים בלבד
סטטיסטיקות קריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013 | בוסטון | 5 | 0 | 11.8 | 0.304 | 0.250 | 0.500 | 0.6 | 0.0 | 0.4 | 0.0 | 3.6 |
| 2014 | גולדן סטייט | 6 | 0 | 9.5 | 0.364 | 0.286 | 0.786 | 1.5 | 0.3 | 0.2 | 0.0 | 6.2 |
| 2018 | ניו אורלינס | 2 | 0 | 7.5 | 0.615 | 0.375 | 0.000 | 2.0 | 0.5 | 0.5 | 0.0 | 9.5 |
| קריירה |  | 13 | 0 | 10.1 | 0.391 | 0.296 | 0.750 | 1.2 | 0.2 | 0.3 | 0.0 | 5.7 |
הערות שוליים

↑  אהרל'ה ויסברג‏, החתמה מעניינת: ג'ורדן קרופורד מצטרף לעירוני נהריה, באתר וואלה, 8 בינואר 2019
↑  רותם אטיאס, מכה קשה לעירוני נהריה: ג'ורדן קרופורד עזב, באתר ynet, 13 בפברואר 2019
בית הכנסת ברחוב הגדוש ד'יולה בבודפשט

| --- | --- |

 מידע כללי
 סוג:  בית כנסת 
 מיקום:  בודפשט
 מדינה:  הונגריה
 בעלים:  הקהילה היהודית של בודפשט - חלק מפדרציית הקהילות היהודיות בהונגריה MAZSIHISZ
 זרם:  "סטטוס קוו אנטה"
 רב בית הכנסת:  פרופ' ד"ר אלפרד שנר
 נוסח תפילה:  אשכנז
 נשיא:  לאסלו מינץ
 הקמה ובנייה
 תקופת הבנייה:  1911–1927 (כ־16 שנים)
 תאריך פתיחה רשמי:  1927 
 אדריכל:  בלה  ויידה (מקור)   ליפוט באומהורן
 סגנון אדריכלי:  סגנון אקלקטי : יסודות נאו-רנסאנס - זצסיון
 מידע טכני
 קיבולת:  900 מקומות (באולם הגדול)
 קואורדינטות:  47°30′44″N 19°03′09″E﻿ / ﻿47.5123°N 19.0526°E﻿ / 47.5123; 19.0526
 http://hegedus.bzsh.hu/web/
  (למפת בודפשט מוגדלת) בית הכנסת ברחוב הגדוש ד'יולה בבודפשט(למפת בודפשט רגילה) בית הכנסת ברחוב הגדוש ד'יולה בבודפשט
 
בית הכנסת ברחוב הגדוש ד'יולה בבודפשט, המכונה גם "בית הכנסת הגדוש-צ'אקי"  או בית הכנסת בני ישראל (בהונגרית: Hegedűs Gyula utcai zsinagóga) הוא בית כנסת הנמצא בבית מספר 3 ברחוב הגדוש ד'יולה ברובע השלושה עשר של בודפשט. בית הכנסת משייך את עצמו לזרם הסטטוס קוו אנטה, אולם אינו מזדהה עם הארגון EMIH (סטטוס קוו אנטה) שבהנהגת תנועת חב"ד, אלא קיבל את חסות פדרציית הקהילות היהודיות בהונגריה (MAZSIHISZ) המזוהה רשמית עם הזרם הנאולוגי.
תולדות בית הכנסת

בשנת 1911 הקהילה האורתודוקסית של האזור שכרה חנות בבניין מגורים, ברחוב שנקרא אז צ'אקי (Csáky utca), ובה הקימה את בית הכנסת. בהמשך נרכש הבניין כולו ובשנת 1927 הרחיבו את בית הכנסת על פי תוכניותיו של האדריכל היהודי ליפוט באומהורן שהתמחה בתכנון בתי כנסת.
התוכנית המקורית הייתה להקים בניין גדול וייצוגי בדומה לבתי הכנסת שנבנו בסוף המאה ה-19 ב"תור הזהב" של יהדות הונגריה. בית כנסת שיהיה תואם את הקהילה היהודית הגדולה של  האזור, קהילה שמנתה כ-40,000 נפש. אולם, אולי בעקבות השינוי לרעה שחל במצבה של יהדות הונגריה לאחר מלחמת העולם הראשונה, הוחלט להסתפק בהרחבת בית הכנסת בבניין הקיים. בניין פחות "מנקר עיניים" המשתלב במרקם העירוני.
הרחבה נוספת נעשתה בשנות הששים של המאה-20.
בתחילת שנות ה-2000 נעשה שיפוץ יסודי. בין השאר תוקנה הכיפה, והוחלפו הרצפות.
מבנה ועיצוב

בית הכנסת בנוי בשורה אחת עם בתי המגורים ברחוב. חזית הבניין היא בסגנון האקלקטי והחצר הייתה בסגנון הנאו-רנסאנס. הארכיטקט באומהורן הביא לאיזון ביניהם בסגנון "הזצסיון הווינאי". ראויה לציון הכיפה הצבעונית של האולם הגדול (שהיווה בעבר את חצר הבניין) העשויה מפלדה וזכוכית.
לבית הכנסת שלושה אולמות. האולם הגדול שבו כ-900 מקומות ישיבה, אולם זה משמש לתפילות בחגים. האולם הקטן יותר משמש לתפילות ביתר ימי השנה. האולם השלישי שימש לאירועי תרבות.
הקהילה

בית הכנסת משרת את יהודי הרובע  13 והרובע 5, שמתגוררים בהם כ-10,000 יהודים. בית הכנסת משמש גם כמרכז קהילתי ליהודי הסביבה. בין השאר פועל בו, מאז 1991, מועדון יום לקשישים.
בית הכנסת מארח אחרי שנת 2014 אירועים של פסטיבל התרבות היהודית שבחסות פדרציית הקהילות MAZSIHISZ.
מלכתחילה בית הכנסת פעל ללא עוגב, הבימה נמצאת באמצע האולם, וסדרי התפילה היו שמרניים ביחס לבית הכנסת ברחוב דוהאן. משום כך אחרי הקמתו רוב שומרי הדת היהודים בשכונה העדיפו להתפלל בו. אפילו אחרי הקמת בית הכנסת האורתודוקסי ברחוב וישגראד עדיין משך הרבה מתפללים שומרי שבת. הוא שמר על האופי השמרני הזה עד לימינו.
כיום  הרב של בית הכנסת הוא הפרופ' ד"ר אלפרד שנר.
הערות שוליים

↑  אתר הקהילה היהודית של בודפשט
↑  יש שקראו לאזור "הרובע היהודי החדש" "Az új zsidó negyed"
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
בוריס ארציבשף

| --- | --- |

 לידה:  25 במאי 1899 חרקוב, האימפריה הרוסית 
 פטירה:  16 ביולי 1965 (בגיל 66) ניו יורק, ארצות הברית 
 תקופת הפעילות:  1925–1965 (כ־40 שנה) 
 תחום יצירה:  ספרות נוער 
 חתימה:   
 
בוריס ארציבשף (ברוסית: Борис Арцыбашев; באנגלית: Boris Artzybasheff; ‏25 במאי 1899, חרקוב, האימפריה הרוסית – 16 ביולי 1965, ארצות הברית) היה מאייר אמריקני ממוצא רוסי שהיה פעיל בארצות הברית. עבודותיו זכו לפרסום רב. ההשפעות המוקדמות ביותר על אמנותו היו הירונימוס בוש, פיטר ברויגל הבכור, והאייקונים והמיניאטורות הרוסיות שראה בערך בגיל 12. תשומת הלב המדויקת לפרטים שהיא סימן ההיכר של כל המקורות הללו ניתנים לזיהוי בקלות בעבודתו הבוגרת של ארציזביף.
ארציבשף שהיה בנו של העיתונאי, הסופר והמחזאי הרוסי מיכאיל ארציבשב בעקבות מלחמת האזרחים ברוסיה היגר לארצות הברית בצעירותו, חי ופעל בה עד מותו. עזבונו ובו איוריו הרבים נמצא ברשות אוניברסיטת סירקיוז. בשנת 1934 קיבל ארציבישף משרת צוות במגזין טיים. בתחילה תפקידו היה לבצע סדרת איורים לפרסומת פרסומית. ארציבישף עבד גם עם סניף הלוחמה הפסיכולוגית של משרד החוץ בשנות המלחמה, כמו גם עם משרד המידע למלחמה (OWI), ובשבילם הפיק כרזות מלחמה במטרה לגייס כספים כדי לעזור לממשלה.
הערות שוליים

↑  Brian Flon, Boris Artzybasheff (1899-1965), THE LUSHER GALLERY, ‏August 2015
| --- | --- |
בקרת זהויות :  NLI: 987007590290005171  AAG: 2629  BIBSYS: 12004494  BnF: cb16163470d (data)  CiNii: DA08657417  GND: 1046657496  ISNI: 0000 0001 1052 0059  LCCN: n50002605  NGV: 4866  NLA: 35008718  NTA: 067551505  RERO: 02-A000009297  RKD: 104842  SNAC: w6223008  SUDOC: 243890516  Trove: 788124  ULAN: 500116872  VIAF: 33238421   WorldCat (עם VIAF): 33238421 
ערך זה הוא קצרמרבנושא אמנות ובנושא אמריקאים. אתם מוזמנים לתרום לוויקיפדיה ו.
ג'ורדן קולסון

| --- | --- |
 לידה:  אנגליה
 עיסוק:  שחקן קולנוע וטלוויזיה
 פרופיל ב-IMDb
 
ג'ורדן קולסון (באנגלית: Jordan Coulson; נולד ב-11 באפריל 1993) הוא שחקן אנגלי הידוע בעיקר בזכות משחקו של קווין בסדרת הטלוויזיה של סטיבן פוליאקוף "Summer of Rockets".
ביוגרפיה

קולסון החל את הקריירה לאחר שסיים את לימודיו בתיכון.
קריירה

הפריצה הגדולה של ג'ורדן הגיעה כאשר במאי הליהוק של הסרט "איש הזאב" הגיע לבית הספר לדרמה בלונדון, (Pineapple Performing Arts School), בבעלות אמו מגי, חיפש מישהו לגלם את התפקיד של ילד הזאב. היה זה קולסון הצעיר שנבחר. בשנה לאחר מכן גילם תלמיד בבית גריפינדור בבית הספר הוגוורטס בסרט "הארי פוטר ואוצרות המוות - חלק 2", אך ללא קרדיט על משחקו.
משנת 2012 עד 2014 שיחק בתפקיד חוזר בקומדיית המצבים הבריטית "Meet The Adebanjos". בשנתיים לאחר מכן הופיע בתפקידי אורח מעת לעת בסדרות טלוויזיה רבות בהן: "Hetty Feather", "איסטאנדרס", "נפגעים", "המודיע", ו"חולה אהבה".
בשנת 2019 הופיע בסדרת הטלוויזיה "Summer of Rockets".
קולסון לוהק לתפקיד במיני סדרה "אדוני האוויר", בהפקת סטיבן ספילברג וטום הנקס.
פילמוגרפיה > טלוויזיה

| שנה | כותרת | תפקיד | הערות | הערות שוליים |
| --- | --- | --- | --- | --- |
| 2012–2014 | Meet the Adebanjos | קווין | תפקיד חוזר |  |
| 2014 | נפגעים | וודי דויל | הופעת אורח: פרק אחד |  |
| 2015 | Hetty Feather | ג'ק בלאק | הופעת אורח, המגדל |  |
| 2015 | Cradle to Grave | סטיב | הופעת אורח, פרק 2 ו-3 |  |
| 2016 | חולה אהבה | רובי | הופעת אורח, סדרה 2 פרק 2 |  |
| 2017 | איסטאנדרס | טומי | הופעת אורח, פרק 5462 |  |
| 2018 | קירי | קרייג | מיני סדרה פרק אחד |  |
| 2018 | המודיע | לוקש | 3 פרקים, תפקיד חוזר בעונה היחידה |  |
| 2019 | Summer of Rockets | קווין | מיני סדרה |  |
| 2024 | אדוני האוויר | סגן הווארד המילטון | תפקיד ראשי; 9 פרקים |  |
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2010 | איש הזאב | ילד זאב | בימוי: ג'ו ג'ונסטון |
| 2011 | הארי פוטר ואוצרות המוות - חלק 2 | תלמיד מבית גריפינדור | ללא קרדיט |
| 2016 | Ibiza Undead | אלכס | בימוי אנדי אדוארדס |
| 2016 | The Tombs | בחור שיכור | בימוי: דן בראונלי |
| 2022 | באטמן |  | ללא קרדיט |
סדרת אינטרנט

| שנה | כותרת | תפקיד | הערות |
| --- | --- | --- | --- |
| 2016 | Dirty Laundry - Hello Mozart | סיאן | בימוי: ג'ייסון ברדבורי |
הערות שוליים

1 2  "Cradle to Grave Episode 2". BBC Online. נבדק ב-23 במרץ 2017. {{cite web}}:  (עזרה)
↑  Kate Sole, Enfield teenager stars in The Wolfman, East London and West Essex Guardian Series, ‏3 בינואר 2010
↑  Meet The Adebanjos
↑  Flora Carr, Meet the cast of Summer of Rockets, Radio Times, ‏2 במאי 2019
↑  Flora Carr, Meet the cast of Summer of Rockets, Radio Times, ‏2 במאי 2019
↑  "Spotlight". www.spotlight.com. נבדק ב-2021-08-07.
↑  "When BEFFTA Members Met The Adebanjos". Black Entertainment Film Fashion Television and Arts. נבדק ב-23 במרץ 2017. {{cite web}}:  (עזרה)
↑  "Casualty Falling Series 28 Episode 42". BBC Online. נבדק ב-23 במרץ 2017. {{cite web}}:  (עזרה)
↑  "JORDAN COULSON". spotlight.com. נבדק ב-23 במרץ 2017. {{cite web}}:  (עזרה)
↑  "Cradle to Grave Episode 3". BBC Online. נבדק ב-23 במרץ 2017. {{cite web}}:  (עזרה)
↑  "Lovesick Series 2, Episode 2 - Agata". נבדק ב-23 במרץ 2017. {{cite web}}:  (עזרה)
↑  Dainty, Sophie (22 במרץ 2017). "EastEnders fans were left baffled by the sudden appearance of newcomer Tom last night Who is he and where did he come from?". דיגיטל ספיי. נבדק ב-23 במרץ 2017. {{cite web}}:  (עזרה)
↑  "Spotlight". www.spotlight.com. נבדק ב-2021-08-07.
ג'ורדן רנצו

| --- | --- |
אין תמונה חופשית
 לידה:  11 בפברואר 1993 (בן 31) אנגליה, הממלכה המאוחדת 
 מדינה:  הממלכה המאוחדת 
 מקום לימודים:  בית ספר גילדהול למוזיקה ודרמה 
 פרופיל ב-IMDb
 
ג'ורדן רנצו (באנגלית: Jordan Renzo; נולד ב-11 בפברואר 1993) הוא שחקן אמריקאי. הוא ידוע בעיקר מהופעתו בתפקיד מתאוס אנדזווסקי ב-"Class", סדרת הספין אוף של "דוקטור הו".
ביוגרפיה

רנצו למד בבית הספר גילדהול למוזיקה ודרמה. בפברואר 2014, בשנה האחרונה ללימודיו, הופיע רנצו במחזה "הנרי החמישי" בתפקיד הראשי. הוא גם זמר (טנור), והתאמן בקרבות במה.
ב-2015 כיכב רנצו בסרט הדרמה הקצר "אלה". בשנה שאחרי הופיע בסרט "Chosen" המתרחש בתקופת מלחמת העולם השנייה. ב-2016 לוהק רנצו בתפקיד מתאוס אנדזווסקי בסדרת הספין-אוף של "דוקטור הו" "Class" של ערוץ BBC Three. רנצו אמר שלשחק דמות של גיי היה די קל, בעזרתו של שותפו לסדרה גרג אוסטין, ומערכת היחסים ביניהם לא הייתה שונה משאר מערכות היחסים בתוכנית. שמו לא הופיע בכתוביות שבתחילת הסדרה, אבל רנצו הוצג בפרסומות של ה-BBC כאחד השחקנים הקבועים. ב-2018 חזר ושיחק בתפקיד מתאוס בסדרת אודיו בהפקת Big Finish. עוד באותה שנה לוהק רנצו לתפקיד צ'ארלי ברנדון בסדרת הדרמה "הנסיכה הספרדייה". ב-2019 שיחק רנצו בתפקיד סר אייק בסדרה "המכשף".
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | Class | מתאוס אנדזווסקי | סדרת טלוויזיה (7 פרקים) |
| 2019 | הנסיכה הספרדייה | צ'ארלס ברנדון | מיני-סדרה |
| 2019 | המכשף | סר אייק מדנסל | בפרק "Rare Species" |
| 2019 | Little America | כריסטופר | בפרק "Rafiq" |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | Chosen | רובי | תפקיד ראשי |
| 2020 | Boys from County Hell | כריסטיאן | סרט אימה |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2014 | הנרי החמישי | Henry V | הנרי | הצגה של בית הספר גילדהול למוזיקה ודרמה |
תפקידים בפודקאסטים

| שנה | שם | תפקיד | הערות |
| --- | --- | --- | --- |
| 2018–2020 | Class | מתאוס אנדזווסקי | 8 פרקים |
הערות שוליים

↑  Traverso-Madden, Olivia (19 בנובמבר 2016). "Stars of Doctor Who teen spin-off 'Class' discuss their popular onscreen relationship". Attitude. נבדק ב-21 בינואר 2017. {{cite news}}:  (עזרה)
↑  "Review: Henry V, Milton Court Studio Theatre". Radio Times. נבדק ב-21 בינואר 2017. {{cite web}}:  (עזרה)
↑  "Jordan Renzo". Guildhall School of Music and Drama. אורכב מ-המקור ב-1 ביולי 2017. נבדק ב-21 בינואר 2017. {{cite web}}:  (עזרה)
↑  "Meet the cast of Class". Radio Times. נבדק ב-21 בינואר 2017. {{cite web}}:  (עזרה)
↑  Williams, Kathryn (21 באוקטובר 2016). "It's a bit scary, a bit teen angst-y and it's got aliens: Here's what the writer of Class says about the Doctor Who spin-off". Wales Online. נבדק ב-21 בינואר 2017. {{cite web}}:  (עזרה)
↑  Bryan, Scott (1 בנובמבר 2016). "The Casual Gay Relationship In Class Is Actually Important". Buzz Feed. נבדק ב-21 בינואר 2017. {{cite web}}:  (עזרה)
↑  Megarry, Daniel (22 באוקטובר 2016). "Class creator Patrick Ness: 'The lack of LGBT representation on screen is harmful'". Gay Times. אורכב מ-המקור ב-2020-04-17. נבדק ב-21 בינואר 2017. {{cite web}}:  (עזרה)
↑  "Class - 6 Things You Need to Know About Class". BBC Three.
↑  "Axed Doctor Who spin-off Class to return for audio series". Radio Times.
↑  "The Spanish Princess: Charlotte Hope to Star in The White Princess Follow-Up On Starz". Deadline Hollywood. 17 במאי 2018. {{cite web}}:  (עזרה)
↑  "New Casting Of The Witcher Revealed on Reddit".
ג'יימס פראט וג'ון סמית'

הוצאה להורג בכלא ניוגייט
ג'יימס פראט (1805–1835) וג'ון סמית' (1795–1835) היו שני האנשים האחרונים שהוצאו להורג באנגליה באשמת מעשה סדום. הם נעצרו באוגוסט 1835, לאחר שנטען כי הם נצפו מקיימים יחסי מין הומוסקסואליים בחדרו של אדם אחר. בנובמבר אותה שנה הם נתלו מול כלא ניוגייט בלונדון.
ביוגרפיות

ג'יימס פראט נולד ב-1805 ועבד כאורוון (אנ').‏ הוא היה נשוי וגר עם אשתו וילדיו בדפטפורד (אנ'), לונדון.
ג'ון סמית' נולד ב-1795 בסאות'ווארק כריסטצ'רץ' (אנ'), לונדון.‏ הוא תואר בזמן הליכי בית המשפט ובדיווחים בעיתונים כעובד לא נשוי. עם זאת, מקורות אחרים מציינים שהוא היה נשוי ועבד כמשרת.
מעצר

ויליאם בוניל היה גבר כבן 68, שהתגורר כ-13 חודשים בחדר שכור בבית ליד דרך בלקפריירס שברובע סאת'ק שבלונדון. בעל הבית הצהיר שלבוניל היו מבקרים זכרים תכופים, שבדרך כלל באו בזוגות, וחשדותיו התעוררו בשעות אחר-הצהריים של ה-29 באוגוסט 1835, כשפראט וסמית' באו לבקר את בוניל.
בעל הבית טיפס אל נקודת תצפית חיצונית בלופט של בניין אורווה סמוך, שם היה יכול לראות מבעד לחלון את חדרו של בוניל, לפני שירד להסתכל, יחד עם אשתו, בחדר דרך חור המנעול. מאוחר יותר, לאחר שראה אינטימיות מינית בין פראט לסמית', בעל הבית פתח את הדלת כדי להתעמת איתם. בזמן העימות בין בעל הבית לפראט וסמית', בוניל לא היה נוכח בחדר. עם זאת, בוניל הגיע כעבור כמה דקות עם קנקן של בירת אייל. בעל הבית הלך להביא שוטר לבית וכל שלושת האנשים שהיו בבית נעצרו מיידית.
הנצחה

סמית' ופראט הם דמויות מרכזיות במחזה Particular Disposition של בנג'מין פולק.
סיפורם של סמית' ופראט מוזכר בשיר "45 George Street" של בירד אין ת'ה בלי.